Kėnis

Kėnis arba balteglė (, , ) – pušinių (Pinaceae) šeimos visžalių medžių gentis.

Paplitimas 
Paplitęs Šiaurės pusrutulio vidutinėje juostoje, keletas rūšių auga tropikuose.

Matmenys ir amžius 
Tiesiakamieniai medžiai, priklausomai nuo rūšies, užauga iki 10–91 m aukščio, o kamienų skersmuo siekia 0,5-3,8 m storio. Aukščiausi yra kvapieji kėniai (Abies procera), kaliforniniai kėniai (Abies grandis var. grandis), kaukaziniai kėniai (Abies nordmanniana). Praeityje buvo žinomas 99,06 m aukščio kvapusis kėnis, kurį sunaikino 1980 m. gegužės 18 d. galingai išsiveržęs Šv. Elenos kalno ugnikalnis. Vegetuoja nuo 150 iki 500–800 metų, vieni trumpiausiai sibiriniai kėniai (Abies sibirica), vieni ilgiausiai purpuriniai kėniai (Abies amabilis).

Apibūdinimas 
Laja kūgiška ir tanki. Mediena balta, minkšta, naudojama statybose, popieriaus ir pakuočių gamyboje. Iš spyglių ir jaunų ūglių gaminamas kėnių aliejus, iš kai kurių kėnių rūšių – balzamas.

Kėniai Lietuvoje 
Sprendžiant pagal Butėnų parastratotipinį tarpledynmečio pjūvį, maždaug 440–370 tūkst. m. pr. mūsų erą Lietuvos teritorijoje augo europiniai kėniai. Dabar Lietuvoje nėra savaime augančių kėnių genties medžių, bet kai kurios jų rūšys naujai įveistos. Artimiausiai nuo Lietuvos pietinių sienų, Belovežo girioje, auga europiniai kėniai (Abies alba). Kita arčiausiai Lietuvos sienų auganti rūšis yra sibiriniai kėniai (Abies sibirica), kurių vakarinė savaiminio paplitimo arealo riba yra maždaug už 300 km į pietryčius nuo Onegos ežero, esančio europinės Rusijos šiaurėje. 

Lietuvoje introdukuotų kėnių rūšių sąrašas:
 Europinis kėnis (Abies alba)
 Balzaminis kėnis (Abies balsamea)
 Pilkasis kėnis (Abies concolor)
 Smailiaspyglis kėnis (Abies holophylla)
 Lygiažvynis kėnis (Abies homolepis)
 Korėjinis kėnis (Abies koreana)
 Subalpinis kėnis (Abies lasiocarpa)
 Subalpinio kėnio arizoninis varietetas (Abies lasiocarpa var. arizonica)
 Subalpinio kėnio tipinis varietetas (Abies lasiovarpa var. lasiocarpa)
 Kaukazinis kėnis (Abies nordmanniana)
 Sachalininis kėnis (Abies sachalinensis)
 Sibirinis kėnis (Abies sibirica)
 Puošnusis kėnis (Abies spectabilis)
 Japoninis arba Vičo kėnis (Abies veitchii)

Klasifikacija 
Gentyje yra apie 48–55 rūšys.
 Sekcija. Balsamea
 Dervingasis kėnis (Abies fraseri) 
 Balzaminis kėnis (Abies balsamea) 
 Abies bifolia 
 Subalpinis kėnis (Abies lasiocarpa) 
 Sibirinis kėnis (Abies sibirica) 
 Sachalininis kėnis (Abies sachalinensis) 
 Korėjinis kėnis (Abies koreana) 
 Baltažievis kėnis (Abies nephrolepis) 
 Japoninis kėnis (Abies veitchii) 

 Sekcija. Grandis
 Kaliforninis kėnis (Abies grandis) 
 Pilkasis kėnis (Abies concolor) 
 Abies durangensis 
 Abies flinckii 
 Gvatemalinis kėnis (Abies guatemalensis) 

 Sekcija. Abies
 Abies nebrodensis 
 Europinis kėnis (Abies alba)
 Makedoninis kėnis (Abies borisii-regis)
 Graikinis kėnis (Abies cephalonica) 
 Kaukazinis kėnis (Abies nordmanniana) 
 Abies cilicica 

 Sekcija. Piceaster
 Ispaninis kėnis (Abies pinsapo) 
 Alžyrinis kėnis (Abies numidica) 

 Sekcija Momi
 Abies kawakamii 
 Lygiažvynis kėnis (Abies homolepis) 
 Abies recurvata 
 Tvirtasis kėnis (Abies firma) 
 Abies beshanzuensis 
 Abies holophylla 
 Abies chensiensis 
 Nepalinis kėnis (Abies pindrow) 
 Abies ziyuanensis 

 Sekcija. Amabilis
 Purpurinis kėnis (Abies amabilis) 
 Abies mariesii 

 Sekcija. Pseudopicea
 Abies delavayi 
 Abies fabri 
 Abies forrestii 
 Abies chengii 
 Abies densa 
 Puošnusis kėnis (Abies spectabilis) 
 Abies fargesii
 Abies fanjingshanensis 
 Abies yuanbaoshanensis 
 Abies squamata 

 Sekcija. Oiamel
 Abies religiosa 
 Abies vejarii 
 Abies hickelii 

 Sekcija. Nobilis
 Kvapusis kėnis (Abies procera) 
 Didingasis kėnis (Abies magnifica) 

 Sekcija. Bracteata
 Abies bracteata

Šaltiniai

Literatūra 
 Gudžinskas Z. 1999: Lietuvos induočiai augalai. – Vilnius. 212 P. ISBN 9986-662-14-1.

Nuorodos 

Abies (theplantlist.org), anglų k.
Abies (conifers.org), anglų k.
Kėniai (sodasirdarzas.lt)
Kėnių (Abies) genties paieška per google

Galerija 

Pušiniai
Medžiai ir krūmai